CELEX: 32017D2210
Language: hr
Date: 2017-09-25 00:00:00
Title: Odluka Vijeća (EU) 2017/2210 od 25. rujna 2017. o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA)

1.12.2017   
            
            
               HR
            
            
               Službeni list Europske unije
            
            
               L 316/7
            
         ODLUKA VIJEĆA (EU) 2017/2210
   od 25. rujna 2017.
   o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186., u vezi s člankom 218. stavkom 5.,
   uzimajući u obzir prijedlog Europske komisije,
   budući da:
   
               (1)
            
            
               Odlukom (EU) 2017/1324 Europskog parlamenta i Vijeća (1) predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.
            
         
               (2)
            
            
               Cilj je PRIMA-e provedba zajedničkog programa za izgradnju istraživačkih i inovacijskih kapaciteta te razvoj znanja i zajedničkih inovativnih rješenja za poljoprivredno-prehrambene sustave, ne bi li oni postali održivima, te za integriranu opskrbu i upravljanje vodom na mediteranskom području, ne bi li ti sustavi i ta opskrba i upravljanje postali otporniji na klimu, učinkovitiji, isplativiji te okolišno i socijalno održivi, te radi doprinosa rješavanju pitanja nestašice vode, sigurnosti opskrbe hranom, prehrane, zdravlja, blagostanja i migracija od njihova izvora.
            
         
               (3)
            
            
               PRIMA-u će zajednički poduzimati niz država članica i trećih zemalja („države sudionice”) pod istim uvjetima te uz visoku razinu predanosti znanstvenoj, upravljačkoj i financijskoj integraciji.
            
         
               (4)
            
            
               Arapska Republika Egipat („Egipat”) izrazila je želju da se pridruži PRIMA-i kao država sudionica ravnopravna s državama članicama i trećim zemljama pridruženima programu Obzor 2020. – Okvirni program za istraživanja i inovacije (2014.–2020.) koje sudjeluju u PRIMA-i.
            
         
               (5)
            
            
               U skladu s člankom 1. stavkom 2. Odluke (EU) 2017/1324 Egipat postaje država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim se utvrđuju uvjeti za sudjelovanje Egipta u PRIMA-i.
            
         
               (6)
            
            
               Vijeće je 30. svibnja 2017. ovlastilo Komisiju da u ime Unije otvori pregovore s Egiptom o Sporazumu o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA) („Sporazum”), podložno donošenju Odluke (EU) 2017/1324. Pregovori su uspješno završeni parafiranjem Sporazuma.
            
         
               (7)
            
            
               Sporazum bi trebalo potpisati.
            
         
               (8)
            
            
               Kako bi se omogućilo sudjelovanje Egipta u PRIMA-i od samog početka, Sporazum bi trebalo privremeno primjenjivati, do završetka postupaka potrebnih za njegovo stupanje na snagu,
            
         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma o znanstvenoj i tehnološkoj suradnji između Europske unije i Arapske Republike Egipta kojim se utvrđuju uvjeti za sudjelovanje Arapske Republike Egipta u Partnerstvu za istraživanja i inovacije na mediteranskom području (PRIMA), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Sporazum se privremeno primjenjuje, od datuma na koji je Unija primila obavijest da je Egipat zaključio vlastite postupke za odobrenje Sporazuma, do završetka postupaka potrebnih za njegovo stupanje na snagu.
   Članak 4.
   Ova Odluka stupa na snagu na dan donošenja.
   
      Sastavljeno u Bruxellesu 25. rujna 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).